
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

З А П О В Е Д
№ 319/11.09.2026 г.
На основание чл. 44, ал. 1, т. 8 и ал. 2 от Закона за местното самоуправление и местната администрация, чл. 183, ал.3 от Изборния кодекс и т.19 от Решение № 92-ПВР от 03.09.2026 г. на Централната избирателна комисия, във връзка с провеждането на предизборна кампания в изборите за президент и вицепрезидент на Република България, на 25 октомври 2026 г.
ЗАПОВЯДВАМ:

I.  Определям местата, на които кандидатите, партиите, коалициите и инициативни комитети могат да изготвят и разпространяват плакати, обръщения и други агитационни материали на територията на Община Златоград, както следва:
1. На следните места и съоръжения – общинска собственост:
· гр. Златоград:
· рекламно тяло срещу сграда „Старата дискотека”;
· рекламно тяло срещу лобното място на Делю войвода;

· рекламно тяло срещу ресторант „Кристал” и блок 195А;

· рекламно тяло до мост  над  р. Върбица срещу сграда „Стария съвет”;

· рекламно тяло до сграда на „Свобода 97” АД;

· рекламно тяло до пешеходен мост над река Върбица, срещу сграда на Общинска администрация Златоград;
· с. Старцево – табло пред сградата на кметството и читалището;

· с. Ерма река – табла пред кметството;

· с. Долен – сграда на кметството;

· с. Аламовци – сграда на кметството;

· с. Кушла – сграда на кметството;

· с. Цацаровци – табло за обяви в центъра на населеното място;

· с. Страшимир – сграда на кметството;

· с. Пресока – сграда на кметство.

2. На сгради, огради и витрини – частна собственост, след  разрешение на собственика или управителя на имота;


II. Забранявам  използването на общинския транспорт за предизборна агитация, както и поставянето на агитационни материали на сгради – публична общинска собственост – използвани за нуждите на съответната администрация.

На всеки агитационен материал задължително се отбелязва от чие име се издава и съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материал и е разположена в обособено поле.

Забранява се използването на агитационни материали, които застрашават живота и здравето на гражданите, частната, общинската и държавната собственост и безопасността на движението, както и на материали, които накърняват добрите нрави, честта и доброто име на кандидатите. В агитационните материали се забранява използването на герба или знамето на Република България или на чужда държава, както и религиозни знаци или изображения.


Забранява се унищожаването и заличаването на агитационни материали, поставени по определения в Изборния кодекс ред, до края на изборния ден.

Забранява се поставянето на агитационни материали на партии, коалиции и инициативни комитети в изборните помещения, както и на разстояние по-малко от 50 м от входа на сградата, в която е изборното помещение, през изборния ден и до края на гласуването. Когато секционната избирателна комисия установи наличие на такива материали, тя незабавно ги отстранява – при необходимост със съдействието на кмета или кметския наместник и на органите на Министерство на вътрешните работи.
Забранява се поставянето на предизборни агитационни материали до началото на предизборната кампания – 25 септември 2026 г. Сигналите за така поставените предизборни агитационни материали се подават до областния управител, съответно кмета на общината или кметството.

Агитационните материали, поставени или разпространени в нарушение на Изборния кодекс ще бъдат премахвани или изземвани по решение на Районна избирателна комисия Смолян и при необходимост със съдействието на органите на Министерството на вътрешните работи. Премахването и изземването на такива материали в изборния ден може да става и по решение на секционните избирателни комисии.
Партиите, коалициите и инициативни комитети са длъжни в срок до седем дни след изборния ден да премахнат поставените от тях агитационни материали. При неизпълнение на задължението по чл.186, ал.3 от Изборния кодекс на лицето, което представлява партията или инициативния комитет, или на лицата, които представляват коалицията, се налага глоба, съгласно чл.472, ал.1 от Изборния кодекс. Актовете за установяване на нарушението се съставят от длъжностни лица, оправомощени от кмета на общината, а наказателните постановления се издават от кмета на общината.

Настоящата заповед подлежи на обжалване по реда, при условията и в сроковете, предвидени в АПК.

Настоящата заповед да се оповести публично, чрез публикуване на официалната интернет страницата на общината и на таблото за обявления в сградата на общината и да се изпрати на Районна избирателна комисия Смолян. 
МИРОСЛАВ ЯНЧЕВ
Кмет на Община Златоград

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

